Joab ubija Absaloma


Joab ubija Absaloma 

9 Absalom se slučajno nađe licem prema slugama Davidovim.  Absalom jahaše jednu mulu, a mula se zapetlja u granje jednevelike smrdljike.  Glava Absalomovljeva se uplete u smrdljiku i on se nađe između neba i zemlje, dok mula koja bijaše pod njim prođe dalje.  10 Jedan ga čovjek vidje i dođe reći Joabu: «Vidio sam Absaloma obješenog o jednu smrdljiku. » 11 Joab reče svom izvjestitelju: «Tako si ga vidio! Ali, zašto ga nisi udario i pogubio na mjestu? Ja bih ti dugovao tada deset sikala1 srebra i jedan pojas. » 12 čovjek reče Joabu: «Taman da ja sad odmjeravam u svojim  rukama i tisuću sikala srebra, ja ne bih ponio ruke na kraljevog sina, jer na naše uši kralj ti je izdao ovu zapovijed, kao i Abišaju i Itaju: Pazite da nitko ne dotakne mladog Absaloma.  13 Uostalom, da sam ja počinio to zlodjelo protiv njegovog života, ništa ne bi izmaklo kralju, a ti sam, i ti bi se držao po strani. » 14 Joab reče: «Ja neću tako čekati pred tobom!» On dakle uze u ruku tri sulice i zabode ih u srce Absalomu, još živom u sred smrdljike.  15 Potom deset mladih ljudi, štitonoše Joabove, okružiše Absaloma i  smrtno ga  udariše.  16 Joab zasvira u rog i puk prestade progoniti Izrael, jer Joab zadrža narod.  17 Uzeše Absaloma i baciše ga u šumu, u jednu veliku jamu, i nabacaše odozgo ogromnu gomilu kamenja.  Sav Izrael bijaše pobjegao, svatko k svom šatoru2. 
18 A Absalom bijaše poduzeo podići za svog života stelu koja se nalazi u  Kraljevoj dolini3, jer si bijaše on rekao: «Ja nemam sina za nastaviti moje ime. » On dakle dade svoje ime steli.  I danas ju se još zove spomenikom Absalomljevim. 

Druga Samuelova knjiga